**În vizită la maternitate**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zăpada-nvârtoşase tot pământul

Troiene strămutate-n cer

O horă au încins pe loc, cu vântul

Și ningea tone de mister.

La mine-n suflet era primăvară:

Un boț cu ochi țineam la sân

Parcă era un pui de căprioară

Ce-şi încălzea boticu-n fân.

Acasă mai aveam un pui de ciută

Ce inimioara și-o frângea,

Că frățiorul când veni să-şi vadă,

Erau prea mulți ! Nu-nțelegea

Că fiecare pui avea mama lui

Și printre lacrimi, mă-ntreba:

"Atâția ai făcut, mămica mea ?"

Trecut-au ani de-atunci. Peste treizeci

Și puii mei, la rându-le, au pui.

Dar eu nu uit doi obrăjori ca doi dovleci

Și-un vârf de nas ca nitul unui cui

Doi ochi care topeau troienele din cer

Ningea cu fluturi floarea de salcâm

Câmpia sufletului înflorea mister

Cu drag, țineam un boț de om la sân.